CELEX: 31988R2201
Language: el
Date: 1988-07-22 00:00:00
Title: Κανονισμός (ΕΟΚ) αριθ. 2201/88 της Επιτροπής της 22ας Ιουλίου 1988 για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοκομικής παραγωγής

Avis juridique important

|

31988R2201

Κανονισμός (ΕΟΚ) αριθ. 2201/88 της Επιτροπής της 22ας Ιουλίου 1988 για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοκομικής παραγωγής  

Επίσημη Εφημερίδα αριθ. L 195 της 23/07/1988 σ. 0053 - 0053

***** ΚΑΝΟΝΙΣΜΟΣ (ΕΟΚ) αριθ. 2201/88 ΤΗΣ ΕΠΙΤΡΟΠΗΣ  της 22ας Ιουλίου 1988  για τροποποίηση του κανονισμού (ΕΟΚ) αριθ. 2321/86 περί λεπτομερειών εφαρμογής του κανονισμού (ΕΟΚ) αριθ. 1336/86 για τον καθορισμό αποζημίωσης για την οριστική εγκατάλειψη της γαλακτοκομικής παραγωγής  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1336/86 του Συμβουλίου της 6ης Μαΐου 1986 για τον καθορισμό αποζημιώσεως για την οριστική εγκατάλειψη της γαλακτοκομικής παραγωγής (1), όπως τροποποιήθηκε τελευταία από τον κανονισμό (ΕΟΚ) αριθ. 841/88 (2), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 2321/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3862/87 (4), καθόρισε τις λεπτομέρειες εφαρμογής του κανονισμού (ΕΟΚ) αριθ. 1336/86 όσον αφορά την αποζημίωση για την οριστική εγκατάλειψη της γαλακτοκομικής παραγωγής· ότι το άρθρο 3 παράγραφος 1 καθορίζει τις ημερομηνίες κατά τις οποίες η αρμόδια αρχή ανακοινώνει στους ενδιαφερόμενους παραγωγούς εάν έγινε ή όχι αποδεκτή η αίτησή τους· ότι ορισμένα κράτη μέλη συναντούν, ομοίως για τη δεύτερη περίοδο εφαρμογής του καθεστώτος εγκαταλείψεως, διοικητικές δυσκολίες για την τήρηση της καθορισθείσας ημερομηνίας· ότι θα πρέπει να ληφθούν υπόψη οι δυσκολίες αυτές και να γίνει αποδεκτό ότι οι συμβαλλόμενες αιτήσεις μπορούν να γίνουν αποδεκτές έως τις 14 Μαρτίου 1988· ότι θα πρέπει, συνεπώς, να παραταθεί η ημερομηνία της πρώτης καταβολής της αποζημιώσεως για το δεύτερο έτος εφαρμογής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2321/86 τροποποιείται ως εξής:  1. Στο άρθρο 3 παράγραφος 1, η ημερομηνία «31 Ιανουαρίου 1988 » αντικαθίσταται από την ημερομηνία «14 Μαρτίου 1988».  2. Στο άρθρο 4 παράγραφος 1 δεύτερο εδάφιο, η ημερομηνία «30 Ιουνίου 1988» αντικαθίσταται από την ημερομηνία «31 Αυγούστου 1988».  3. Στο άρθρο 6 δεύτερη περίπτωση, η ημερομηνία «31 Ιανουαρίου 1988» αντικαθίσταται από την ημερομηνία «14 Μαρτίου 1988».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 119 της 8. 5. 1986, σ. 21.  (2) ΕΕ αριθ. L 87 της 31. 3. 1988, σ. 3.  (3) ΕΕ αριθ. L 202 της 25. 7. 1986, σ. 13.  (4) ΕΕ αριθ. L 363 της 23. 12. 1987, σ. 33.